**Molėtų rajono savivaldybės taryba**

**SPRENDIMAS**

**dėl molėtų rajono viešųjų sveikatos priežiūros įstaigų vadovų mėnesinio darbo užmokesčio nustatymo**

2019 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos sveikatos priežiūros įstaigų įstatymo Nr. I-1367 151 ir 152 straipsnių pakeitimo įstatymo 1 straipsniu, 3 straipsnio 1 ir 3 dalimis, Lietuvos Respublikos sveikatos apsaugos ministro 2019 m. rugpjūčio 28 d. įsakymo Nr. V-1029 „Dėl Lietuvos Respublikos sveikatos apsaugos ministro 2019 m. kovo 25 d. įsakymo Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“ pakeitimo“ 2 punktu, atsižvelgdama į viešosios įstaigos Molėtų rajono pirminės sveikatos priežiūros centro 2019 m. rugsėjo 9 d. raštą Nr. S-356 „Dėl darbo užmokesčio perskaičiavimo Molėtų r. pirminės sveikatos priežiūros įstaigos vadovui“, viešosios įstaigos Molėtų greitosios pagalbos centro 2019 m. rugsėjo 16 d. raštą Nr.S-126 „Dėl VšĮ Molėtų rajono greitosios pagalbos centro direktorės darbo užmokesčio apskaičiavimo“, viešosios įstaigos Molėtų ligoninės 2019 m. rugsėjo 16 d. raštą Nr.S-160 „Dėl VšĮ Molėtų ligoninės centro direktoriaus darbo užmokesčio apskaičiavimo“,

 Molėtų rajono savivaldybės taryba n u s p r e n d ž i a:

1. Nustatyti Molėtų rajono viešųjų sveikatos priežiūros įstaigų vadovų mėnesinio darbo užmokesčio pastoviosios dalies dydžius:

|  |  |  |  |
| --- | --- | --- | --- |
| Eil. Nr. | Įstaigos pavadinimas | Pareigybės pavadinimas | Mėnesinio darbo užmokesčio pastoviosios dalies dydis Eur |
| 1.1 | VšĮ Molėtų ligoninė | Direktorius | 2338,00 |
| 1.2. | VšĮ Molėtų r. pirminės sveikatos priežiūros centras | Direktorius |  2993,00 |
| 1.3. | VšĮ Molėtų rajono greitosios medicinos pagalbos centras | Direktorius | 1560,00 |

1. Nustatyti Molėtų rajono viešųjų sveikatos priežiūros įstaigų vadovų mėnesinio darbo užmokesčio kintamosios dalies dydžius:

|  |  |  |
| --- | --- | --- |
| Eil. Nr. | Įstaigos pavadinimas | Mėnesinės algos kintamosios dalies dydžiai (procentais) |
| 2.1. | VšĮ Molėtų r. pirminės sveikatos priežiūros centras | 20 |
| 2.2. | VšĮ Molėtų rajono greitosios medicinos pagalbos centras | 20 |
| 2.3. | VšĮ Molėtų ligoninė | 15 |

 3. Pripažinti netekusiais galios:

 3.1. Molėtų rajono savivaldybės tarybos 2017 m. balandžio 27 d. sprendimo Nr. B1-86 „Dėl Molėtų rajono savivaldybės viešųjų asmens sveikatos priežiūros įstaigų vadovų mėnesinės algos pastoviosios dalies dydžių nustatymo“ 1 ir 2 punktus;

 3.2. Molėtų rajono savivaldybės tarybos 2019 m. gegužės 16 d. sprendimą Nr. B1-111 „Dėl Molėtų rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo“.

 4. Nustatyti, kad šio sprendimo 1 ir 2 punktai yra taikomi nuo 2019 m. rugsėjo 1 d.
 Šis sprendimas per vieną mėnesį nuo jo paskelbimo arba įteikimo suinteresuotai šaliai dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras